ddrg/super_eurlex huggingface dataset:
23.

zdôrazňuje, že existujú presvedčivé dôkazy o tom, že vplyv okolností, ktoré súvisia so zmenou klímy, ako je podvýživa a výskyt infekčných chorôb, na zdravie človeka je iný u každého pohlavia; so znepokojením berie na vedomie vysokú mieru úmrtnosti žien počas katastrof; domnieva sa, že rodovo zameraný výskum v oblasti vplyvu zmeny klímy na zdravie žien by pomohol dosiahnuť cielenejšie riešenie; vyzýva vlády všetkých krajín, aby vyvinuli väčšie úsilie na zabezpečenie lepšej prevencie, starostlivosti a prístupu k zdravotníckym službám a liekom predovšetkým pre ženy, pretože patria do zraniteľnej skupiny, aby sa najmä z pozície poskytovateľov zdravotnej starostlivosti zaviazali uskutočňovať mnohé opatrenia, ktoré budú riešiť zdravotné riziká spojené so zmenou klímy, a aby vytvorili rámec na posudzovanie zdravotných rizík na základe pohlavia a prijali opatrenia na zmierenie a prispôsobenie v súvislosti so zmenou klímy;
130.

uznáva, že ekologické hospodárstvo je prostriedkom na vytváranie zručností a pracovných miest, a vyzýva, aby sa podporovalo prostredníctvom financovania, ktoré pomôže vytvoriť kapacitu na miestnej úrovni a stavať na miestnych a tradičných znalostiach v boji zameranom na ochranu biodiverzity; zdôrazňuje skutočnosť, že približne 30 % celkových prostriedkov vyčlenených na politiku súdržnosti na obdobie rokov 2007 – 2013 je k dispozícii na činnosti, ktoré majú osobitný vplyv na udržateľný rast; v súvislosti so zastavením straty biodiverzity podporuje členské štáty, a najmä miestne a regionálne orgány, v tom, aby sa viac snažili investovať do prírodného kapitálu a aby využívali finančné prostriedky regionálnej politiky na prevenciu prírodných rizík ako prvku zachovávania prírodných zdrojov a prispôsobenia sa zmene klímy, najmä so zreteľom na programové obdobie rokov 2014 – 2020;
L.

keďže proces prenesenia právomocí by mal byť spojený s mechanizmom na úrovni členských štátov, ktorý by slúžil na poskytovanie všetkých potrebných informácií o tom, v ktorých oblastiach agentúry plánujú vynaložiť svoje rozpočtové prostriedky, čím by sa zvýšila cielenosť poskytovania pomoci a bolo by možné identifikovať chýbajúce zdroje a možností financovania v jednotlivých krajinách;
21.

opätovne vyjadruje vážne znepokojenie nad rýchlym zhoršovaním sa humanitárnej situácie a potravinovej krízy a vyzýva Komisiu a členské štáty, aby zvýšili a urýchlili poskytovanie humanitárnej pomoci obyvateľstvu v núdzi; poznamenáva, že Komisia vyčleňuje dodatočných 9 miliónov EUR s cieľom reagovať na nové humanitárne potreby v severnom Mali; zdôrazňuje, že je naliehavo potrebné vynaložiť úsilie o to, aby sa otvoril humanitárny priestor a umožnili sa dodávky potravín a liekov do severného Mali; vyjadruje znepokojenie nad tým, že ak sa neprijmú rýchle opatrenia, môže dôjsť k veľkej humanitárnej kríze, ktorá by mohla mať negatívny vplyv aj na susedné krajiny;
15.

domnieva sa, že postupné odstránenie odvrhovania by malo vychádzať z rybolovu a závisieť od vlastností a rôznych reálnych postupov a rybolovu vzhľadom na to, že to možno ľahšie dosiahnuť v rybolove jedného druhu, ale v zmiešanom rybolove to predstavuje problém, ktorý bude potrebné prekonať; zdôrazňuje, že pozornosť by sa mala venovať organizáciám výrobcov a rybárov, ktoré by mali byť aktívne zapojené; zdôrazňuje, že odstránenie odvrhovania by mali sprevádzať technické opatrenia na zníženie alebo odstránenie nechcených vedľajších úlovkov, ako aj stimuly na podporu selektívnych metód rybolovu; domnieva sa, že prioritou by malo byť na prvom mieste radšej zabrániť nechceným úlovkom, než ako s nimi nakladať; obáva sa v tejto súvislosti vzniku paralelného trhu s odvrhovanými úlovkami, čo by znamenalo hrozbu pre ekosystém a pre európske odvetvie rybolovu; zdôrazňuje, že by preto mali byť poskytnuté dostatočné záruky; takisto zdôrazňuje potrebu zapojiť zainteresované strany a vypracovať dôkladný návrh, pokiaľ ide o povinnosť vykladať úlovky a ako ďalej s nimi nakladať, aby sa zabránilo prechodu od nechcených úlovkov na mori k nechceným úlovkom na pevnine;
9.

zdôrazňuje priame prepojenie medzi odvrhnutými úlovkami, neželenými vedľajšími úlovkami a nadmerným výlovom a potrebou rozvíjať na úrovni EÚ efektívnu bezodpadovú politiku, pričom by Agentúra pre kontrolu rybného hospodárstva Spoločenstva (CFCA) mala mať väčšie právomoci, aby zabezpečila spravodlivý systém pravidiel a sankcií, t. j. zásadu rovnakého zaobchádzania; tvrdí, že zákaz odhadzovania nadbytočných rýb do mora by sa mal postupne uplatňovať na základe jednotlivých druhov rybolovu, mal by byť súčasťou jednotlivých plánov riadenia a nemal by sa týkať rôznych populácií rýb; zdôrazňuje, že by sa mali podporovať selektívne rybárske výstroje a ďalšie zariadenia, ktoré znižujú vedľajšie úlovky necieľových druhov alebo mladých jedincov cieľových druhov, resp. im zabraňujú, spolu s ďalšími metódami udržateľného rybolovu; zdôrazňuje, že pri vytvorení akéhokoľvek systému riadenia v Európskej únii je nevyhnutné zohľadniť význam zmiešaného rybolovu vo vodách Únie, čo si bude vyžadovať úpravy a osobitné zaobchádzanie, a to v závislosti od príslušných oblastí;
—

so zreteľom na závery a odporúčania projektu s názvom Deň potom: podpora demokratickej transformácie v Sýrii (The Day After Project: Supporting a Democratic Transition in Syria), ktoré boli zverejnené v auguste 2012,
O.

keďže protesty sa rozšírili do iných baní, pričom štyria ľudia boli zranení 5. septembra 2012 počas konfrontácie v bani Gold One Modder East, kde ochranka strieľala do štrajkujúcich baníkov gumové projektily;
26.

zastáva názor, že darcovstvo nepríbuzenskej alogénnej pupočníkovej krvi by sa malo bez ohľadu na to, či ide o verejnú alebo súkromnú banku, ďalej rozvinúť, aby sa uskladnené jednotky pupočníkovej krvi zaregistrovali do celosvetovej databázy darcov kostnej drene (Bone Marrow Donors Worldwide – BMDW) a boli dostupné pre každého vhodného pacienta, ktorý ich potrebuje;
37.

podporuje uznanie a začlenenie už existujúcich stratégií, projektov a skúseností v oblasti územnej spolupráce, ktoré by mohli ponúknuť línie činnosti a politické a operačné priority pre akčný plán; požaduje, aby sa pri vypracúvaní a vykonávaní budúcich programov územnej spolupráce v súvislosti so stratégiou náležite zohľadňoval akčný plán; navyše sa domnieva, že v rámci nadnárodnej súčasti cieľa európskej územnej spolupráce by sa mala poskytovať technická podpora pri realizácii akčného plánu, okrem iného na uľahčenie spoločného využívania najlepších postupov a sieťového prepojenia;
12.

zdôrazňuje, že by sa mali zdokonaliť skúšobné postupy a normy pre prsníkové implantáty, ktoré by umožnili lepšie poznať vzájomné pôsobenie obalového materiálu s výplňovým gélom a okolitými telesnými tekutinami, ako aj únavu materiálu obalu a celého implantátu a ich odolnosť voči prasknutiu; domnieva sa, že sú potrebné ďalšie návrhy v oblasti výskumu, ktoré by umožnili vyvíjať nedeštruktívne metódy testovania implantátov;
32.

vyzýva Komisiu, aby do konca roku 2012 navrhla komplexnú stratégiu Únie v oblasti internetovej bezpečnosti, ktorá bude založená na jasnej terminológii; zastáva názor, že stratégia v oblasti internetovej bezpečnosti by sa mala zamerať na vytvorenie kybernetického priestoru – podporeného bezpečnou a pružnou infraštruktúrou a otvorenými normami –, ktorý prispieva k inováciám a prosperite prostredníctvom voľného toku informácií a zároveň zaisťuje stabilnú ochranu súkromia a ostatných občianskych slobôd; trvá na tom, že v stratégii by sa mali uviesť zásady, ciele, metódy, nástroje a politiky (vnútorné aj vonkajšie), ktoré sú potrebné na zjednodušenie úsilia jednotlivých členských štátov a EÚ, a stanoviť minimálne normy odolnosti pre členské štáty s cieľom zaistiť bezpečnú, trvalú, stabilnú a odolnú službu, či už v súvislosti s kritickou infraštruktúrou alebo so všeobecným používaním internetu;
6.

žiada generálneho tajomníka OSN, aby zaistil, aby všetky príslušné organizácie a orgány OSN, najmä Detský fond OSN, Populačný fond OSN, Svetová zdravotnícka organizácia, Organizácia OSN pre vzdelanie, vedu a kultúru (UNESCO), orgán OSN pre rodovú rovnosť a posilnenie postavenia žien, Rozvojový fond OSN pre ženy, Rozvojový program OSN a Úrad vysokého komisára OSN pre ľudské práva jednotlivo a spoločne začlenili do svojich národných programov – tam, kde je to vhodné – ochranu a podporu práv dievčat s cieľom nevystavovať ich mrzačeniu ženských pohlavných orgánov, a to v súlade s národnými prioritami a s cieľom zintenzívniť úsilie v tejto oblasti;
5.

poukazuje na to, že dobrovoľníctvo znižuje riziko sociálneho vylúčenia a že je veľmi dôležité zapojiť do tejto činnosti všetky sociálne skupiny, najmä osoby so zdravotným postihnutím; upozorňuje na to, že je potrebné zaistiť, aby sa dobrovoľníctvu dostalo širšieho uznania a menej ho obmedzovali prekážky rôzneho druhu;
F.

keďže definícia novej politiky v oblasti spolupráce by mala zohľadňovať priority a osobitné potreby každej krajiny a keďže EÚ by v rámci vedenia spolupráce Juh-Juh a boja proti chudobe a rozvoja na regionálnej a globálnej úrovni mala spolupracovať so všetkými krajinami Latinskej Ameriky, a najmä s krajinami s priemernými príjmami;
88.

vyjadruje znepokojenie nad absenciou akýchkoľvek záväzných kritérií udržateľnosti pre výrobu biomasy v rámci smernice o energii z obnoviteľných zdrojov (RED); domnieva sa, že za takýchto okolností by bioenergia mohla zohrávať negatívnu úlohu v boji proti zmene klímy a mohla by sa tiež stať hlavným dodatočným faktorom zaberania pôdy, nedostatočnej potravinovej bezpečnosti, odlesňovania a zhoršovania kvality lesov v rozvojových krajinách; nalieha preto na Komisiu, aby vypracovala právne záväzné kritériá udržateľnosti, ktoré by zabraňovali negatívnym klimatickým, environmentálnym a sociálnym dôsledkom vyplývajúcim z produkcie a využívania biomasy na energetické účely;
—

so zreteľom na správu spoločnosti Copenhagen Economics s názvom Assessment of barriers to trade and investment between the EU and Japan (Posúdenie obchodných a investičných prekážok medzi EÚ a Japonskom), ktorá bola uverejnená 30. novembra 2009,
E.

keďže stanovený termín uskutočnenia volieb do oblastných a miestnych zastupiteľstiev, t. j. 25. marec 2012, nebol dodržaný a keďže 6. júna 2012 predseda INEC oznámil revidovaný harmonogram volieb do oblastných, mestských, obecných a miestnych zastupiteľstiev, čím sa volebný proces predlžuje do roku 2014;
15.

je presvedčený o tom, že dlhodobá stabilita v regióne si vyžaduje novú jednotnú a komplexnú medzinárodnú stratégiu, v ktorej by EÚ popri iných svetových a regionálnych aktéroch zohrávala svoju úlohu a ktorá by sa nezameriavala len na problémy medzi Sudánom a Južným Sudánom a na situáciu v Južnom Kordofáne a Modrom Níle, ale aj na reformný proces v Sudáne, ktorý mal prebehnúť už dávno, a na prehĺbenie demokratických reforiem v Južnom Sudáne; vyzýva podpredsedníčku Komisie/vysokú predstaviteľku Únie a Komisiu, aby boli pripravené ponúknuť potrebnú pomoc, ak vládnuca sudánska Strana národného kongresu bude súhlasiť s vedením slobodného a neobmedzeného národného dialógu zameraného na vytvorenie inkluzívnych ústavných ustanovení, ktoré by boli prijateľné pre všetkých, a prijme zásadné opatrenia na ukončenie beztrestnosti v Dárfúre, Južnom Kordofáne a Modrom Níle;
10.

pripomína, že v súlade s programom Komisie týkajúcim sa inteligentnej regulácie treba, aby právne predpisy boli jasnejšie a zrozumiteľnejšie; zastáva názor, že Komisia by mala kodifikovať právo obchodných spoločností EÚ, aby ustanovila súbor pravidiel, ktoré sú pre používateľov ľahko pochopiteľné, a zabezpečila ucelenosť právnych predpisov EÚ; uznáva výhody jedného nástroja práva obchodných spoločností EÚ, ale domnieva sa, že smernice o práve obchodných spoločností treba v prvom rade zoskupiť; navrhuje zoskupiť ich do týchto kategórií: založenie a činnosť (napr. prvá a druhá smernica a smernice o účtovníctve a audite), mobilita (napr. tretia (13), šiesta (14), desiata (15), jedenásta (16) a trinásta (17) smernica a budúca štrnásta smernica) a právne formy spoločností EÚ (napr. SE, SCE, EZHZ); zdôrazňuje, že tento kodifikačný projekt by však samozrejme nemal viesť k pozastaveniu nevyhnutných reformných činností;
61.

víta začlenenie európskeho rámcového zákona o dobrých životných podmienkach zvierat do stratégie, ako to navrhoval Parlament, a vyzýva Komisiu, aby predstavila svoj návrh v súvislosti s revíziou smernice 98/58/ES z 20. júla 1998 o ochrane zvierat chovaných na hospodárske účely (20), ktorá sa očakáva v roku 2013; domnieva sa, že takýto rámcový zákon by mal byť jasne formulovaný, vypracovaný na základe predošlej konzultácie so všetkými zainteresovanými stranami a mal by sa sústrediť na vstupy aj výstupy a mal by viesť k lepším životným podmienkam zvierat;
17.

zdôrazňuje že stredozemský makroregión by mohol zabezpečiť, že by sa rôzne programy EÚ týkajúce sa Stredozemia vzájomne dopĺňali, a že by sa existujúce financovanie využívalo čo najúčinnejšie, mohol by priniesť skutočnú pridanú hodnotu konkrétnym projektom Únie pre stredozemie a zapojiť príslušné tretie krajiny a regióny v čase definovania stratégie, s využitím nástroja partnerstva a stability na tento účel, vždy však v úplnom súlade so zásadami právneho štátu a na základe dodržiavania ľudských práv, základných slobôd a demokracie a v prípade potreby;
9.

domnieva sa, že verejná služba eCall by mala byť bezplatná a povinná a mala by byť nainštalovaná vo všetkých nových vozidlách spadajúcich do rozsahu pôsobnosti tohto návrhu;
30.

Komisia by mala v úzkej spolupráci s členskými štátmi a zainteresovanými osobami uverejniť do troch rokov od nadobudnutia účinnosti smernice a potom každých päť rokov správu o jej uplatňovaní. V tejto správe by sa malo vyhodnotiť: a) či členské štáty vykonali právne predpisy v plnej miere, b) pokrok v zabezpečovaní prístupu k základným platobným službám pre všetkých spotrebiteľov v Únii vrátane priamych i nepriamych účinkov ustanovení smernice o odstránení finančného vylúčenia, c) informovanosť spotrebiteľov, na ktorých je zameraná smernica, o dostupnosti a prvkoch základných platobných účtov a práve spotrebiteľov v súvislosti s týmito bankovými účtami, d) náklady na poskytovanie základných platobných účtov vrátane nákladov vo vzťahu k úrovniam spotrebiteľských cien, e) osvedčené postupy a konkrétne odporúčania pre členské štáty s vysokými alebo pretrvávajúcimi úrovňami vylúčenia spotrebiteľov z platobných služieb, f) účinky na začlenenie a budovanie vnútorného trhu pre retailové bankovníctvo v celej Únii a narušenie hospodárskej súťaže medi poskytovateľmi základných platobných účtov. Ak to bude vhodné, k správe by sa mal pripojiť návrh na zmenu a doplnenie právnych predpisov a odporúčania pre lepšie vykonanie členskými štátmi. Táto správa by sa mala postúpiť Európskemu parlamentu a Rade.
29.

vyjadruje znepokojenie nad vysokou mierou nezamestnanosti mládeže v mnohých členských štátoch a negatívnymi vyhliadkami na zamestnanie; so znepokojením sleduje obmedzenú schopnosť EÚ prilákať kvalitný ľudský kapitál, keď, naopak, existuje významný tok ľudského kapitálu z EÚ do krajín tretieho sveta; uvedomuje si, že Európska únia má veľký potenciál, pokiaľ ide o vysokú kvalitu ľudského kapitálu a vyzýva Komisiu a členské štáty, aby zintenzívnili opatrenia na riešenie problému nezamestnanosti mladých prostredníctvom programov a konkrétnej činnosti na európskej a národnej úrovni; v tejto súvislosti víta vyhlásenie Európskej rady vyzývajúce členské štáty, aby zaviedli vnútroštátne systémy podobné iniciatíve na ochranu mládeže a naliehavo žiada členské štáty, aby podporili tento záväzok rýchlymi a konkrétnymi opatreniami na vnútroštátnej úrovni s cieľom zaistiť, aby mladí ľudia získali dôstojné pracovné miesto, vzdelanie alebo odbornú prípravu či rekvalifikáciu; domnieva sa, že EÚ by mala zintenzívniť svoje úsilie o dosiahnutie cieľov zamestnanosti uvedených v stratégii EÚ 2020 pre inteligentný, udržateľný a inkluzívny rast vrátane zníženia zdanenia práce s cieľom prilákať viac investorov do odvetví hospodárstva s veľkým podielom práce;
27.

žiada posilnenie vonkajšieho rozmeru politík EÚ prostredníctvom intenzívnejšieho politického dialógu a spolupráce v oblasti vzdelávania a odbornej prípravy medzi Úniou, jej medzinárodnými partnermi a susednými krajinami, ktorý by a) odrážal vzájomnú rastúcu hospodársku, sociálnu a politickú previazanosť, b) prispel by k uskutočňovaniu vonkajšieho rozmeru stratégie Európa 2020, a c) podporoval by stabilitu, prosperitu a lepšie pracovné príležitosti pre občanov z našich partnerských krajín, pričom by sa zároveň vytvárali lepšie nástroje na riadenie a uľahčovanie migrácie kvalifikovaných pracovníkov do Európy, čím by sa vyvážil nedostatok odborných pracovníkov a odstránili by sa medzery zapríčinené demografickým vývojom v Európe;
115.

pripomína, že členské štáty sú zodpovedné za viac než tretinu celosvetového vývozu zbraní; naliehavo žiada členské štáty, aby dodržiavali nielen osem kritérií uvedených v spoločnej pozícii 2008/944/SZBP (Kódex Európskej únie pre vývoz zbraní), ale aj zásady rozvojovej politiky EÚ; žiada, aby právomoc týkajúca sa pravidiel na vývoz zbraní bola prenesená na EÚ; pripomína členským štátom, že rozvojové krajiny by mali investovať finančné zdroje predovšetkým do udržateľného sociálneho a hospodárskeho rozvoja, demokracie, ľudských práv a právneho štátu; naliehavo žiada podpredsedníčku Komisie/vysokú predstaviteľku a členské štáty, aby využili prebiehajúcu revíziu spoločnej pozície EÚ 2008/944/SZBP na posilnenie uplatňovania a monitorovania kritérií EÚ pre vývoz zbraní; vyslovuje hlboké poľutovanie nad zlyhaním rokovaní OSN o celosvetovej zmluve o obchodovaní so zbraňami v júli 2012; vyzýva podpredsedníčku Komisie/vysokú predstaviteľku a členské štáty, aby naliehavo vyvíjali tlak na tie krajiny, ktoré nesúhlasia so silnou celosvetovou zmluvou o obchodovaní so zbraňami; žiada silnú a robustnú ATT, ktorá bude od štátov, ktoré budú jej zmluvnými stranami, vyžadovať, aby odmietli akýkoľvek vývoz zbraní a munície v prípade, že existuje vážne riziko, že by sa zbrane použili na spáchanie alebo uľahčenie závažného porušenia medzinárodného práva v oblasti ľudských práv a medzinárodného humanitárneho práva, a to vrátane genocídy, zločinov proti ľudskosti a vojnových zločinov;
36.

domnieva sa, že spoločné spracovanie by mohlo predstavovať cenný nástroj solidarity a rozdelenia zodpovednosti v rozličných prípadoch, najmä keď členské štáty čelia značnému alebo náhlemu prílevu žiadateľov o azyl alebo keď sa veľký počet žiadostí nevybaví, čo oneskoruje a narušuje azylový postup na úkor žiadateľov o azyl; spoločným spracovaním by sa dalo predísť problémom s kapacitou alebo obmedziť tieto problémy, znížiť záťaž a náklady súvisiace so spracovaním žiadostí o azyl, skrátiť čas vybavovania sťažností a zaistiť rovnomernejšie rozdelenie zodpovednosti za spracovanie žiadostí o azyl; zdôrazňuje, že spoločné spracovanie si vyžaduje jasné rozdelenie zodpovednosti medzi zapojenými členskými štátmi, aby sa predišlo presúvaniu zodpovednosti, a že prijímanie rozhodnutí je naďalej v právomoci členských štátov; konštatuje, že toto by sa malo doplniť systémom na zabezpečenie spravodlivejšieho rozdelenia zodpovednosti po tom, ako sa žiadosti spracujú;
—

so zreteľom na svoje predchádzajúce správy a uznesenia o Rusku, najmä na uznesenia z 15. marca 2012 (1) o výsledku prezidentských volieb v Rusku, zo 16. februára 2012 (2) o nadchádzajúcich prezidentských voľbách v Rusku, zo 14. decembra 2011 (3) o voľbách do Štátnej dumy a zo 7. júla 2011 (4) o prípravách na voľby do ruskej Štátnej dumy v decembri 2011,
I.

keďže zapojením len členských štátov do tohto postupu, čím by nebol ani zďaleka rýchlejší ani efektívnejší, by sa verejnosti zaslal negatívny signál v čase, keď sa vo všeobecnosti uznáva potreba väčšej transparentnosti a demokratickej podpory;
30.

pripomína pozíciu Parlamentu k otázke regulačných výnimiek a naliehavo žiada Komisiu, aby rozšírila výnimky pre malé a stredné podniky v prípadoch, keď by regulačné predpisy na ne mali neprimeraný dosah a keď neexistuje žiadny rozumný dôvod, aby sa zahrnuli do rozsahu pôsobnosti právneho predpisu; víta obnovené zameranie na rozsiahle uplatňovanie testu MSP a rozmer mikrosubjektov považuje za neodmysliteľnú súčasť tohto testu, pri ktorom sa systematicky hodnotia všetky existujúce možnosti; víta v tejto súvislosti stanovisko Komisie týkajúce sa začlenenia mikrosubjektov, ktoré by mali byť v plnej miere zahrnuté do rozsahu pôsobnosti navrhovaných právnych predpisov len vtedy, ak vyhoveli posilnenému testu MSP;
11.

upozorňuje na zvyšujúcu sa prevahu pružného pracovného času: ide o prácu počas víkendov, nepravidelnosť a nepredvídateľnosť pracovného času a predlžovanie pracovného dňa, ako aj na to, že keďže dopyt po pružnosti je najväčší medzi pracujúcimi na čiastočný pracovný úväzok, teda zväčša ženami, znamená to, že väčší počet žien ako mužov musí znášať zmeny v pracovnom čase z týždňa na týždeň, v dôsledku čoho je pre ženy ťažšie zladiť pracovný a rodinný život, najmä pre osamelé matky a ženy opatrujúce závislých členov rodiny; zdôrazňuje, že pracovné zmluvy by mali byť stabilné a pracovný čas pravidelný, avšak na žiadosť zamestnanca by mala byť možná úprava, ktorá by umožnila lepšie zosúladenie pracovného, rodinného a osobného života; zdôrazňuje, že pružný pracovný čas by mal byť rozhodnutím pracovníka a nemal by ho uložiť ani vynucovať zamestnávateľ; odmieta situácie flexibility a zmluvnej neistoty, ktoré bránia založeniu rodiny a jej stabilite;
A.

keďže odvtedy, ako v marci 2011 nastúpila do úradu nová vláda prezidenta Theina Seina, prijalo sa mnoho opatrení na rozšírenie občianskych slobôd v krajine, bola prepustená väčšina politických väzňov a viacerí z nich boli zvolení do parlamentu v doplnkových voľbách, účinnosť nadobudli predbežné prímeria s väčšinou ozbrojených etnických skupín a mnohí politickí disidenti žijúci v exile sa vrátili do krajiny v nádeji na zmierenie;
—

so zreteľom na správu Európskeho inštitútu pre rodovú rovnosť z roku 2012 s názvom Preskúmanie vykonávania oblasti K Pekinskej akčnej platformy v EÚ: Ženy a životné prostredie s osobitným zameraním na rodovú rovnosť a zmenu klímy (Review of the Implementation in the EU of area K of the Beijing Platform for Action: Women and the Environment Gender Equality and Climate Change),
56.

vyzýva členské štáty a Európsku radu, aby zapojila ministrov sociálnych vecí a zdravotníctva do procesu európskeho semestra a do všetkých fáz procesu národných programov rozvoja, pretože by to znamenalo posilnenie úlohy Rady EPSCO, ktoré je nevyhnutné vzhľadom na to, že problémy dôchodkov, mzdových politík a daňovo-odvodového zaťaženia spadajú do jej mandátu;
27.

domnieva sa, že smernice OECD pre nadnárodné podniky by sa mali stať záväznými normami v investičných zmluvách EÚ pre podniky a priemysel, pričom by sa malo zabezpečiť, aby tieto zmluvy obsahovali doložky o transparentnosti a o boji proti nezákonným tokom kapitálu a aby spoločnosti poskytovali úplné správy o environmentálnych a sociálnych otázkach; poukazuje na to, že investičnými zmluvami by sa mali zlepšiť práva a povinnosti vlád upravovať hospodárske aktivity v citlivých oblastiach politiky, napríklad v oblasti životného prostredia, a podporiť dôstojná práca v širšom verejnom záujme a v dlhodobom záujme budúcich generácií;